Document ID: 32004R0875

32004R0875
L 162/51
SLUŽBENI LIST EUROPSKE UNIJE
29.04.2004.
UREDBA KOMISIJE (EZ) br. 875/2004
od 29. travnja 2004.
o izmjeni Uredbe Vijeća (EZ) br. 1362/2000 o otvaranju povlaštene carinske kvote za odreske tune podrijetlom iz Meksika
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice, posebno njegov članak 133.,
uzimajući u obzir članak 4. Uredbe Vijeća (EZ) br. 1362/2000,
budući da:
(1)
Zajedničko vijeće Europske unije i Meksika odlučilo je Odlukom br. 2/2004 od 28. travnja 2004. o uvođenju carinske kvote za određene proizvode podrijetlom iz Meksika, koji su navedeni u Prilogu I. Odluci 2/2000 Zajedničkoga vijeća Europske unije i Meksika, o otvaranju povlaštene carinske kvote za odreske tune podrijetlom iz Meksika.
(2)
Stoga bi trebalo na odgovarajući način izmijeniti Uredbu (EZ) br. 1362/2000 od 29. lipnja 2000. o provedbi, za Zajednicu, carinskih odredaba Odluke br. 2/2000 Zajedničkog vijeća iz Privremenog sporazuma o trgovini i pitanjima u vezi s trgovinom između Europske zajednice i Sjedinjenih Meksičkih Država (1).
(3)
Mjere predviđene ovom Uredbom u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Uredba (EZ) br. 1362/2000 mijenja se kako slijedi:
1.
Sljedeća rečenica dodaje se u članku 2. stavku 5.:
„Carinska stopa koja se primjenjuje za proizvode s oznakom KN 1604 14 16 unutar carinske kvote pod rednim brojem 09.1854 u Prilogu ovoj Uredbi iznosi 6 %.”
2.
Članak 2. stavak 6. zamjenjuje se sljedećim:
„6. Uz iznimku carinskih kvota pod rednim brojem 09.1854 i 09.1899, carinske kvote navedene u Prilogu ovoj Uredbi otvaraju se svake godine na razdoblje od dvanaest mjeseci od 1. srpnja do 30. lipnja. Te kvote otvaraju se po prvi put 1. srpnja 2000.”
3.
Sljedeća tablica umeće se u Prilog:
„09.1854
1604 14 16
Odresci tune
5 000 tona (2)
Primjenjuje se fiksna carina
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od datuma stupanja na snagu Odluke Zajedničkog vijeća Europske unije i Meksika br. 2/2004 od 28. travnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. travnja 2004.

Labels: 3
15
18
6